CELEX: 62015CN0273
Language: bg
Date: 2015-06-08 00:00:00
Title: Дело C-273/15: Преюдициално запитване от Augstākā tiesa (Латвия), постъпило на 8 юни 2015 г. — ZS „Ezernieki“/Lauku atbalsta dienests

10.8.2015   
            
            
               BG
            
            
               Официален вестник на Европейския съюз
            
            
               C 262/10
            
         Преюдициално запитване от Augstākā tiesa (Латвия), постъпило на 8 юни 2015 г. — ZS „Ezernieki“/Lauku atbalsta dienests
   (Дело C-273/15)
   (2015/C 262/14)
   Език на производството: латвийски
   
      Запитваща юрисдикция
   
   Augstākā tiesa
   
      Страни в главното производство
   
   
      Жалбоподател: ZS „Ezernieki“
   
      Ответник: Lauku atbalsta dienests
   
      Преюдициални въпроси
   
   
               1)
            
            
               Съответства ли на целта на Регламент № 1257/99 (1) и Регламент № 817/2014 (2) и на принципа на пропорционалност приложението на предвидените в член 71, параграф 2 от Регламент № 817/2014 правни последици по отношение на агроекологична помощ, отпусната за частта от първоначално декларираната площ, по отношение на която предвидените за предоставяне на помощта изисквания са изпълнени през петгодишния срок на ангажимента?
            
         
               2)
            
            
               Следва ли член 17 във връзка с член 52 от Хартата на основните права на Европейския съюз да се тълкува в смисъл, че допуска приложението на предвидените в член 71, параграф 2 от Регламент № 817/2014 правни последици по отношение на агроекологична помощ, отпусната за частта от първоначално декларираната площ, по отношение на която предвидените за предоставяне на помощта изисквания са изпълнени през петгодишния срок на ангажимента?
            
         
               3)
            
            
               Следва ли член 52 от Хартата на основните права на Европейския съюз да се тълкува в смисъл, че допуска дерогиране на правните последици, които са задължителни съгласно регламента и приетите в съответствие с него националните разпоредби, ако в конкретния случай са налице специфични обстоятелства, от контекста на които се установява, че съответното ограничение може да се окаже непропорционално?
            
         
               4)
            
            
               Допустимо ли е с оглед целите на Регламент № 1257/99 и Регламент № 817/2004 и свободата на действие на държавите членки, определена с посочените регламенти, националният съд, който разглежда делото по същество, да не приложи в цялост член 84 от Постановление на Министерски съвет № 295 от 23 март 2010 г. — „Правилник за предоставяне, управление и контрол на държавните помощи и помощите от Европейския съюз за развитие на селските райони, предназначени за подобряване на обработваемия и природен ландшафт“ — която разпоредба урежда възстановяването на получената помощ, в случаите когато нейното приложение може в конкретния случай да доведе до противоречие с принципа на пропорционалност, съобразно даденото тълкуване на този принцип в националната правната система?
            
         
      (1)  Регламент (ЕО) № 1257/1999 на Съвета от 17 май 1999 година относно подпомагане на развитието на селските райони от Европейския фонд за ориентиране и гарантиране на земеделието (ФЕОГА) и за изменение и отмяна на някои регламенти (ОВ L 160, стр. 80; Специално издание на български език, 2007 г., глава 3, том 28, стр. 134).
   
      (2)  Регламент (ЕО) № 817/2004 на Комисията от 29 април 2004 година относно определяне на подробни правила за прилагането от Регламент (ЕО) № 1257/1999 на Съвета относно подпомагане на развитието на селските райони от Европейския фонд за ориентиране и гарантиране на земеделието (ФЕОГА) (ОВ L 153, стр. 30; Специално издание на български език, 2007 г., глава 3, том 57, стр. 116).